ข้อบัญญัติองค์การบริหารส่วนตำบลท่าบ่อข้อบัญญัติองค์การบริหารส่วนตำบลท่าบ่อเรื่องการควบคุมการเลี้ยงหรือปล่อยสุนัขพ.ศ. ๒๕๕๙ โดยที่เป็นการสมควรตราข้อบัญญัติองค์การบริหารส่วนตำบลท่าบ่อว่าด้วยการควบคุมการปล่อยสุนัขอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ ประกอบมาตรา ๒๙ และมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลท่าบ่อโดยความเห็นชอบของสภาองค์การบริหารส่วนตำบลท่าบ่อ และนายอำเภอท่าบ่อจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลท่าบ่อ เรื่อง การควบคุมการเลี้ยงหรือปล่อยสุนัขพ.ศ. ๒๕๕๙ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลท่าบ่อตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบัญญัติประกาศ ระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้การเลี้ยงสัตว์ หมายความว่าการเลี้ยงสัตว์ในสถานที่เลี้ยงสัตว์การปล่อยสัตว์ หมายความว่าการเลี้ยงสัตว์ในลักษณะที่มีการปล่อยให้อยู่นอกสถานที่เลี้ยงสัตว์รวมทั้งการสละการครอบครองสัตว์สถานที่เลี้ยงสัตว์ หมายความว่าคอกสัตว์ กรงสัตว์ ที่ขังสัตว์หรือสถานที่ในลักษณะอื่นที่ใช้ในการควบคุมสัตว์ที่เลี้ยงเจ้าของสัตว์ หมายความว่าเจ้าของหรือผู้ปกครอบครองสุนัขที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้การทำทะเบียน หมายความว่าการจดทะเบียนและการขึ้นทะเบียนการจดทะเบียน หมายความว่าการออกใบรับรองรูปพรรณสัณฐานและการทำเครื่องหมายระบุตัวสุนัขการขึ้นทะเบียน หมายความว่าการนำเอกสารเกี่ยวกับสุนัขที่จดทะเบียนไว้แล้วแจ้งต่อเจ้าหน้าที่เพื่อบันทึกรายละเอียดรูปพรรณสัณฐานเจ้าพนักงานท้องถิ่น หมายความว่านายกองค์การบริหารส่วนตำบลท่าบ่อเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ ๕ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสุนัขให้พื้นที่ในเขตอำนาจขององค์การบริหารส่วนตำบลท่าบ่อเป็นเขตควบคุมการเลี้ยงหรือปล่อยสัตว์ดังนี้(๑)ให้พื้นที่ต่อไปนี้เป็นเขตห้ามเลี้ยงหรือปล่อยสุนัขบางชนิดโดยเด็ดขาด(๑.๑)ศูนย์พัฒนาเด็กเล็กองค์การบริหารส่วนตำบลท่าบ่อเป็นเขตห้ามเลี้ยง หรือปล่อยสุนัข(๑.๒) องค์การบริหารส่วนตำบลท่าบ่อเป็นเขตห้ามเลี้ยงหรือปล่อยสุนัข(๑.๓) โรงเรียนบ้านนาช้างน้ำเป็นเขตห้ามเลี้ยงหรือปล่อยสุนัข(๑.๔) การประกอบกิจการหอพักเป็นเขตห้ามเลี้ยงปล่อยสุนัข(๒) ให้พื้นที่ต่อไปนี้เป็นเขตห้ามเลี้ยงหรือปล่อยสุนัขเกินจำนวนที่กำหนดดังนี้(๒.๑) อาคารให้เช่า(๒.๒) ห้องเช่าหรือห้องแบ่งเช่า(๒.๓) กิจการอื่นในทำนองเกี่ยวกัน(๓) ให้พื้นที่ต่อไปนี้เป็นเขตที่การเลี้ยงหรือปล่อยสุนัขต้องอยู่ภายใต้มาตรการอย่างใดอย่างหนึ่งดังนี้(๓.๑) ศูนย์พัฒนาเด็กเล็กองค์การบริหารส่วนตำบลท่าบ่อเป็นเขตที่การเลี้ยงหรือปล่อยสุนัขดังนี้(๓.๑.๑) ต้องมีกรงเลี้ยงสุนัข(๓.๑.๒) ต้องมีผูกสายจูง(๓.๑.๓) ต้องมีใส่ตระกร้อปาก(๓.๒) องค์การบริหารส่วนตำบลท่าบ่อเป็นเขตที่การเลี้ยงหรือปล่อยสุนัขดังนี้(๓.๒.๑) ต้องมีกรงเลี้ยงสุนัข(๓.๒.๒) ต้องมีผูกสายจูง(๓.๒.๓) ต้องมีใส่ตระกร้อปาก(๓.๓) โรงเรียนบ้านนาช้างน้ำเป็นเขตที่การเลี้ยงหรือปล่อยสุนัขดังนี้(๓.๓.๑) ต้องมีกรงเลี้ยงสุนัข(๓.๓.๒) ต้องมีผูกสายจูง(๓.๓.๓) ต้องมีใส่ตระกร้อปาก(๓.๔) โรงเรียนท่าบ่อเป็นเขตที่การเลี้ยงหรือปล่อยสุนัขดังนี้(๓.๔.๑) ต้องมีกรงเลี้ยงสุนัข(๓.๔.๒) ต้องมีผูกสายจูง(๓.๔.๓) ต้องมีใส่ตระกร้อปาก(๓.๕) การประกอบกิจการหอพักเป็นเขตที่การเลี้ยงหรือปล่อยสุนัขดังนี้(๓.๕.๑) ต้องมีกรงเลี้ยงสุนัข(๓.๕.๒) ต้องมีผูกสายจูง(๓.๕.๓) ต้องมีใส่ตระกร้อปาก(๓.๖) ให้เจ้าของสุนัขที่เลี้ยงในพื้นที่ตามความใน (๓.๑) มีหน้าที่นำสุนัขไปทำทะเบียนและขอมีบัตรประจำตัวสุนัขได้ที่องค์การบริหารส่วนตำบลท่าบ่อ(๓.๗) การขึ้นทะเบียนสัตว์ เจ้าของสุนัขต้องยื่นคำขอพร้อมแนบเอกสารดังนี้(๓.๗.๑) สำเนาทะเบียนบ้านเจ้าของสุนัข(๓.๗.๒) ในกรณีเจ้าของสุนัขไม่ได้เป็นเจ้าของบ้านต้องมีหนังสือยินยอมจากเจ้าของบ้าน พร้อมสำเนาบัตรประชาชนของเจ้าของบ้าน(๓.๗.๓) ใบรับรองที่ระบุการฉีดวัคซีนโรคพิษสุนัขบ้ามาไม่เกินหนึ่งปีมีการระบุหมายเลขการผลิตวัคซีนและลงชื่อสัตว์แพทย์ผู้ฉีดพร้อมเลขที่ใบอนุญาตประกอบวิชาชีพการสัตว์แพทย์(๓.๗.๔) หนังสือมอบอำนาจในกรณีเจ้าของสุนัขไม่ได้มาดำเนินการเอง(๓.๘) เจ้าของสุนัขต้องปฏิบัติดังนี้(๓.๘.๑)นำสุนัขไปรับการฉีดวัคซีนป้องกันโรคพิษสุนัขบ้าครั้งแรกเมื่อสุนัขอายุ ๒ - ๔ เดือนและครั้งต่อไปตามที่กำหนดในใบรับรองการฉีดวัคซีนป้องกันโรคพิษสุนัขบ้า(๓.๘.๒) เมื่อสัตว์ได้รับการฉีดวัคซีนแล้ว ให้ติดเครื่องหมายประจำตัวและเก็บใบรับรองการฉีดวัคซีนไว้การขายหรือให้สุนัขแก่ผู้อื่นต้องมอบใบรับรองให้ด้วยข้อ ๖ แบบคำร้องและวิธีการขึ้นทะเบียนสุนัขทะเบียนสุนัขรายครัวเรือน และบัตรประจำตัวสุนัขให้เป็นไปตามองค์การบริหารส่วนตำบลท่าบ่อประกาศกำหนดข้อ ๗ ในกรณีที่เจ้าพนักงานท้องถิ่นพบสัตว์ในที่หรือทางสาธารณะอันเป็นการฝ่าฝืนข้อ๕ โดยไม่ปรากฏเจ้าของให้เจ้าพนักงานท้องถิ่นมีอำนาจกักสัตว์ดังกล่าวไว้เป็นเวลาอย่างน้อยสามสิบวันเมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นขององค์การบริหารส่วนตำบลท่าบ่อแต่ถ้าการกักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่นหรือต้องเสียค่าใช้จ่ายเกินสมควรเจ้าพนักงานท้องถิ่นจะจัดการขายหรือขายทอดตลาดสัตว์นั้นตามควรแก่กรณีก่อนถึงกำหนดเวลาดังกล่าวก็ได้เงินที่ได้จากการขายหรือขายทอดตลาดเมื่อได้หักค่าใช้จ่ายในการขายทอดตลาดและค่าเลี้ยงดูสัตว์แล้วให้เก็บรักษาไว้แทนสัตว์ในกรณีที่มิได้มีการขายหรือขายทอดตลาดสัตว์ตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่งเจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์ให้แก่องค์การบริหารส่วนตำบลท่าบ่อตามจำนวนที่ได้จ่ายจริงด้วยในกรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชนให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้ข้อ ๘ ให้เจ้าพนักงานท้องถิ่นมีอำนาจแต่งตั้งพนักงานส่วนท้องถิ่นเพื่อให้ปฏิบัติหน้าที่ตามมาตรา๔๔ วรรคหนึ่งแห่งพระราชบัญญัติการสาธารณสุข พ.ศ. ๒๕๓๕ ในเขตอำนาจขององค์การบริหารส่วนตำบลท่าบ่อในเรื่องใดหรือทุกเรื่องก็ได้ข้อ ๙ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุขพ.ศ. ๒๕๓๕ข้อ ๑๐ ให้นายกองค์การบริหารส่วนตำบลท่าบ่อเป็นผู้รักษาการให้เป็นไปตามข้อบัญญัตินี้ และให้มีอำนาจออกระเบียบ ประกาศหรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๑ กรกฎาคม พ.ศ. ๒๕๕๙เพลินใจคุโนนายกองค์การบริหารส่วนตำบลท่าบ่อพรวิภา/อัญชลี/จัดทำ๖ กันยายน ๒๕๖๐ปริญสินีย์/ตรวจ๓๐ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๑๘ ง/หน้า ๑/๔ กันยายน ๒๕๖๐